*Tenis Slovenija (ustanovno Teniška zveza Slovenije) je neprofitno organizacijsko telo slovenskega tenisa, s sedežem v Ljubljani. Združuje mrežo več kot 80 klubov in okoli 3000 članov s strokovnim vodstvom in načrtovanim razvojem teniškega potenciala ter ohranja odlične odnose z odločevalnimi telesi športnega sveta. Tenis Slovenija letno nadzira, podpira in vodi več kot 250 teniških dogodkov (vključno s tekmovanji, množičnimi prireditvami, konferencami in promocijskimi kampanjami) po vsej Sloveniji.*

Drage teniške prijateljice in prijatelji,

ponovno stopamo v nepredvidljivo situacijo, vendar zaenkrat je igranje tenisa, ob upoštevanju vseh varnostnih priporočil pristojnih organov, varno.

V novem odloku Vlade RS je navedeno, da je ob upoštevanju priporočil NIJZ **na prostem oziroma odprtih javnih krajih** v statistični regiji prebivališča omogočeno izvajanje športno-rekreacijskih dejavnosti individualnega značaja (npr. tek, kolesarjenje, golf, joga) ali izvajanje takšnih športno-rekreacijskih dejavnosti, pri katerih ob običajnem izvajanju ni mogoč stik z drugimi posamezniki (npr. tenis, badminton, balinanje).

Prav tako 3.a člen Odloka o spremembah in dopolnitvi Odloka o omejitvah ponujanja in prodajanja blaga in storitev potrošnikom v RS veleva, da situacija za **registrirane športnike**, ob upoštevanju vseh varnostnih ukrepov NIJZ, **ostaja nespremenjena**. Navedeni odlok prepoveduje le skupinske vadbe športno rekreativnih dejavnosti, zato je **rekreativno igranje tenisa v rdečih regijah dovoljeno za igro posameznikov**. V oranžnih regijah ta omejitev ne velja.

Glede omenjenega se referiramo na 3. člen Odloka o spremembah in dopolnitvi Odloka o omejitvah ponujanja in prodajanja blaga in storitev potrošnikom v RS in je tolmačenje odloka na ta način stališče pisarne Tenis Slovenije, kar ni pravno zavezujoče. Navedeno smo sicer preverili pri različnih neodvisnih pravnikih, kateri zavzeto stališče podpirajo, nimamo pa informacij kako bo vlada interpretirala navedeni člen.

V priponki vam posredujemo priporočila za varnost teniških tekmovanj in trenažnih procesov. Prosimo vas, da se priporočil držite, saj želimo zavarovati zdravje in varnost vseh deležnikov.

Poleg zapisanega prosimo spremljajte [navodila pristojnih organov](https://www.nijz.si/sl/preprecevanje-okuzbe-z-virusom-sars-cov-2-v-obdobju-sproscanja-ukrepov).

O morebitnih spremembah vas bomo še naprej ažurno obveščali ter jih ažurno objavljali na naši spletni strani.

Teniški pozdrav.

Gregor Krušič,

direktor Tenis Slovenije